**Paziņojums par nekustamā īpašuma Mazie Sālzemnieki,**

**Krimuldas pagasts, Siguldas novads, trešo izsoli**

Siguldas novada pašvaldība atklātā elektroniskā izsolē ar augšupejošu soli pārdod tai piederošo nekustamo īpašumu: Mazie Sālzemnieki, Krimuldas pagasts, Siguldas novads, kadastra Nr. 8068 001 0142, kas sastāv no zemes vienības 3,34 ha platībā (kadastra apzīmējums 8068 001 0142).

Izsoli organizē Siguldas novada pašvaldības īpašuma atsavināšanas un izsoles komisija, atsavināšanas ierosinātājs – Siguldas novada pašvaldība.

Nekustamā īpašuma apskati pretendents (ieinteresētais) veic patstāvīgi.

Pretendentu reģistrācija notiek no **2025.gada 5.februāra plkst. 13.00 līdz 2025.gada 25.februāra plkst.23.59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā.

Papildu informāciju par izsoļu norisi vai citus papildjautājumus iespējams uzdot, rakstot uz e-pasta adresi ipasumi@sigulda.lv. Uzziņas pa tālruni 67800946 (par izsoli), 62007232 (par nekustamo īpašumu).

Dalībniekam piesakoties dalībai izsolē, jāsamaksā **nodrošinājums** **1096 EUR** (viens tūkstotis deviņdesmit seši *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “Nodrošinājums Mazie Sālzemnieki ,Krimuldas pag. Siguldas nov., trešajā izsolē”.

Izsole sākas elektronisko izsoļu vietnē <https://izsoles.ta.gov.lv> **2025.gada 5.februārī plkst. 13.00** un noslēdzas **2025.gada 7.martā plkst. 13.00.** Īpašuma sākumcena ir **10 960 EUR**, izsoles solis – **200 EUR**.

Piedāvātā augstākā Nekustamā īpašuma maksa pilnā apmērā jāsamaksā par nosolīto Nekustamo īpašumu **30 (trīsdesmit)** kalendāro dienu laikā no izsoles dienas Siguldas novada pašvaldības budžeta kontā LV 15 UNLA 0027 8001 3040 4, kas atvērts AS „SEB banka”.

Ar izsoles noteikumiem var iepazīties:

<https://www.sigulda.lv/public/lat/pasvaldiba/izsoles_pazinojumi/izsoles/atsavinasana_nekustamais_ipasums/>.